Ameɣrad-is n tesngama deg-s ala rriḥa tura : Rrwayeḥ tiziḍanin yeḥeman ad yettruḥun seg yecṭiḍen-is n uεiri, s rriḥa n waman n tassa i yeḍlan di ssiman ... Di tazwara aṣwar n tessusmi tasuzert, maḥsus leḥal. Imir yerra dehnis , ad-as-d yettban d akken ara yettissin kra n idarizen ara yettaεraḍ ad-aten-id-yesmagi .Netta tura ad yareẓ tafattalt yegzmen iqaεden am teyitiwin n tamasragt . Maεna s wanya amaẓay cwiṭ kan , laεyaḍ ! … sin … kraḍ yeqqars deg uzwu n barra.Ifrax. Ih ad-as tiniḍ d ifrax-nni n uhufucek, ad-as tiniḍ d ilel. Ihi atan arrif n yilel , tikti-agi tecεel tessemsuweɣ ɣer temuɣli is n daxel asaru n tugniwin n tekatut yettwaseǧlen deg wakud n tenuba-is , di tesnawt mi yella d amezdaɣ aweḥid n tesftit i yexulḍen tasemhuyt icebḥen n yillelen deg umzul n lezzayer ; lsmawen icbḥen yessaεjaben :